Бекітемін

«----»------------2021

Мектеп директоры м.а:

------------ Достанбаева Қ.М.

**«Оқуға құштар мектеп – оқуға құштар ұлт»** жобасы аясында Қажымұқан ауылының жалпы орта білім беретін мектеп кітапханасының жұмыс жоспары

|  |  |  |  |  |  |
| --- | --- | --- | --- | --- | --- |
| № | Тақырыбы | Жұмыс түрі | Сыныбы | Уақыты | Жауапты |
| 1 | «Жаңа кітаптар сөйлейді» | Жаңа кітаптар көрмесі | 5-11 сын | Қыркүйек | Мектеп кітапханашысы |
| 2 | «Оқу сағаты» | 20 минуттық кітап оқу | 1-11 сын | Үнемі | Мектеп кітапханашысы  Сынып жетекшілер |
| 3 | «Әр шаңыраққа қажет кітап» | видиоролик | 1-11 сын | Қыркүйек | Мектеп кітапханашысы |
| 4 | Буккроссинг жобасы бойынша «Мен оқимын,сен де оқы!» | Акция | 1-11 сын. | Үнемі | Мектеп кітапханашысы |
| 5 | «Балаларға базарлық!» | Көрме презентация | 1-4сын | Қазан | Мектеп кітапханашысы  Сынып жетекшілер |
| 6 | «Әжемнің ертегісі» | Бейне жазба | 1-4 сын | Қазан | Мектеп кітапханашысы |
| 7 | Қызықты кітаппен демалыс | Ұжымдық оқу | 1-11 сын | Қараша | Мектеп кітапханашысы Сынып жетекшілер |
| 8 | «Әкеммен кітап оқимын!» | Бейнежазба | 5-6 сын | Қараша | Мектеп кітапханашысы |
| 9 | «Балдырғандар ға базарлық» | Кітаптар шеруі | Балабақша бүлдіршіндерімен | Желтоқсан | Мектеп кітапханашысы |
| 10 | «Бір ел-бір кітап» акциясы «Жекпе-жек» Б.Соқпақбаев тың шығармасын талқылау | Оқырман конференциясы | 8-9 сын | Желтоқсан | Мектеп кітапханашысы  Қазақ тілі пәнінің мұғалімдері |
| 11 | «Кітап оқу арқылы өз болашағыңды жаса» | Дөңгелек үстел | 10-11 сын | Қаңтар | Мектеп кітапханашысы |
| 12 | «20 минут оқы да,3 минут эссе жаз» | Оқырмандар акциясы | 5-11 сын | Қаңтар | Мектеп кітапханашысы Сынып жетекшілер |
| 13 | 14 ақпан Кітап сыйлау күніне орай «Кітапханаға кітап сыйла» | Акция | Оқушы лар ,ата -аналар, мектеп ұжымы | 14- ақпан 14-наурыз | Мектеп кітапханашысы |
| 14 | «Менің сүйікті кітабым» | Әңгімелесу | Оқушылар(5-6 сын) | Ақпан | Мектеп кітапханашысы Тәлімгер |
| 15 | «Анам оқыған кітап» | бейнежазба | 7сын | Наурыз | Мектеп кітапханашысы Сынып жетекшілері |
| 16 | «Үздік оқырман» | Бенефис 9 сынып оқушылары Еркінбек Е.пен Ғазезова Дианамен кездесу | 5-7сын | Наурыз | Мектеп кітапханашысы Сынып жетекшілері |
| 17 | «Оқуға кеңес беремін» | Видиоролик | 1-11сын | Сәуір | Мектеп кітапханашысы |
| 18 | «Бәріміз бірге оқимыз» | Дауыстап оқу | 1-4 сын | мамыр | Мектеп кітапханашысы |
| 19 | «Ерте,ерте ерте де...» | Оқыған ертегілерін айту | Жазғы лагерь демалушылары | маусым | Мектеп кітапханашы Лагерь жетекшісі |
|  |  |  |  |  |  |

Кітапханашы: Беделбекова Б.Н.

Анықтама

Қажымұқан ауылы жалпы орта білім беретін мектебінің кітапханасында «Оқуға құштар мектеп» жобасы аясында құрылған жоспар бойынша «Жаңа кітаптар сөйлейді» деген атпен жаңа кітаптар көрмесі ұйымдастырылды.

Көрменің мақсаты: оқушыларды мектеп қорына түскен жаңа кітаптармен таныстыру,насихаттау;

кітап оқуға деген қызығушылығын арттыру;кітап оқу мәдениетіне тәрбиелеу;

кітапханаға оқушыларды тартып, оқырман санын көбейту.

Көрмеге кітапхана қорынан, тарихи және көркем әдеби кітаптар,балалардың ой -өрісін дамытатын түрлі түсті суреттермен безендірілген кітапшалар,балаларды адамгершілікке,Отан сүйгіштікке,еңбекқорлыққа баулитын өлең-тақпақтар,ертегілер ,әңгімелер,балалардың тілін дамытатын жұмбақ-жаңылтпаштар,әртүрлі ойындар берілген кітапшалар мен танымдық әдебиеттер қойылды

КІТАПТЫ ҚАЛАЙ КҮТЕМІЗ?

Адамның рухани жан азығы саналатын кітапты оқуға дағдылану әрі оның таңдап-талдап оқу қаншалықты пайдалы болса, оны асыл мұрадай сақтап, күтіп ұстау да соншалықты қажет нәрсе.

Кітап дүниеге оңайлықпен келмейді, оған да зор еңбек сіңіріледі. Сол қасиетіне орай оның бағалылығы артады.

Жақсы кітап қолдан қолға тиіп, көп ұсталуына қарай кірленіп, тоза бастайды. Кітапты мұндай күйге түсірмес үшін, аса ұқыптылықпен қарап, дұрыс пайдалану керек. Оқыған сайын кітаптың сыртқы мұқабасын қаптап, парақтағанда саусақты суламай, ептеп ашса, оқып келген жерін қайырмай, арасына қалың нәрсе қоймай, оның орнына кішкентай қағаз салып қойса, кітап көпке дейін жақсы сақталады.

Кітапты сызып, ашық жеріне жазу түртіп қою дұрыс емес. Сонымен қатар, тамақтанып, шай ішіп отырғанда кітап оқымаған жөн. Себебі, кітап парақтарына майлы зат тамып, арасына қоқым түсіп кетуі мүмкін.

Кітапты күн көзінде оқыған және сақтаған дұрыс емес. Себебі, кітап қағазы сарғайып, өңі бұзылады. Сонымен қатар, кітапты дымқыл жерде сақтауға болмайды. Бұл жағдайда кітап арасы көгеріп, парақтары бір-біріне жабысып қалады. Сондықтан да үйіңіздегі кітап сақтауға жайлы орынды белгілеп, сөрелерді сол жаққа орналастырыңыз. Мүкіндігінше кітаптарды жабық сөрелерде сақтаған жөн.

Кітапқа шаң да, әртүрлі кеміргіш құрт, қоңыз, т.с.с. жәндіктер әуес. Бірі кітап қағазын кеміріп, бүлдірсе, бірі кітап түбіндегі желімге құштар. Қай-қайсысы болмасын кітапты бүлдіріп, қағазын үгіп шаңдатады. Бұл зиянкес жәндіктер көбінесе өте тығыз және аса көп қозғалмайтын шаң басқан кітап сөрелерінде жиі кездеседі. Сондықтан да үй жинаған кезде кітап сөрелерін де сүртіп, шаңсорғышбен тазалап қоюды ұмытпаңыз. Алдымен сөредегі кітаптардың барлығын алып, әрқайсысының шаңын сүртіңіз.

Сөрелерге кітаптарды қойған кезде, оларды тығыз орналастырмаған абзал. Адам баласына ауа қаншалықты қажет болса, кітаптарға да таза ауа соншалықты қажет. Кітап сөресі тұрған бөлменің жиі-жиі терезесін ашып, ауасын тазартып тұру керек.

Егер де кітапты байқаусызда суға түсіріп алсаңыз, жылы да құрғақ,жел қағатын көлеңкелі жерге тік күйінде, парақтарын желдеткіш (веер) тәрізді ашып, кептіріңіз. Бірақ та, кітап беттерінің бір-бірімен жабысып қалмауын қадағалаңыз.

Кітап парақтарының не мұқабасының жыртылғанын байқасаңыз, арнайы қағазбен желімдеп қойыңыз. Саусақ немесе қарындаш ізін байқасаңыз, жұмсақ шүберекпен не өшіргішпен сүртіп кетіруге болады. Кітапты неғұрлым ұқыпты пайдалансаңыз, соғұрлым оның өңі бұзылмай, ұзақ сақталады. Барлық дене мүшесіне әсер ететін үлкен миды жаттықтырудың ең тамаша тәсілі – кітап оқу. Кітап оқу жүйке жүйесін тыныштандыруда, дене-бітімді күшейтуде, әртүрлі аурулардың алдын алуда аса жоғары маңызға ие. Жақсы кітап – рухани азық.

Кітап оқудың тағы бір ерекшелігі, ол ұзақ өмір сүрудің кепілі екен. Жапония медицинасы осындай қорытынды шығарып отыр. Олардың айтуынша, ең ұзақ өмір сүретіндер – философтар, одан кейінгісі ғалымдар мен көркемөнершілер. Олар «кітап оқу – үлкен миды үздіксіз қозғалысқа салады. Кітап оқып болған соң да оның сыйлайтын әсері дене шынықтырудан кейінгі массаж секілді адамды рухани қалыпқа түсіріп отырады» дейді.

Нағыз кітапқұмардан қарапайым адам қандай сөздерді естімейді? Біле отырыңыз!

1. Кез келген мерекеге немесе туған күнге нендей сыйлық алам деп бас қатырамын.

2. Менің ішім пысады, айналысатын жұмысым жоқ.

3. Бұл өте тамаша кітап, бірақ киносы одан да жақсы. Жоғарыда айтып өткеніміздей, бұл роман ШҚО әкімі Д.Ахметовтың қолдауымен орыс тіліне аударылып, (аударған Ғосман Төлеғұлұлы), ­«Фолиант» баспасынан қазақ және орыс тілдерінде жарық көрді. ­Баспадан шыққанына көп болмаса да, оқырмандар мен әдебиет сыншылары­ бұл роман туралы тек жылы лебіз білдіруде. Белгілі жазушы Жүсіпбек Қорғасбек «Қасірет пен тағдыр» ро­маны жайында: «Жазушы осыншама ауқымды тақырыпқа сыналап кіріп, ішінен қопара жазыпты. Нәтижесінде көркем образдарға толы, өмірде нақтылы шындығы бар дүние қолымызға тиді. Егер Дегелеңнің ­басына ескерткіш ретінде таспен бірге кітап қою керек болса, бұл соған әбден лайықты шығарма дегіміз келеді» десе, белгілі әдебиеттанушы Айгүл Ісмақова бұл шығармаға: «Семей полигоны туралы біршама шығармалар жазылып жүргені белгілі. Роман полигон аймағында тұрып, радиация зардабын тартқан кейіпкерлердің тән мен жан азабын көркем, шынайы көрсетуімен құнды. Көркем дискурстың бұл басты талабы роман жанрына сай жүзеге асқан. Бұл – заман шындығын бейнелеген жаңа роман» деген баға берді. Ал әдебиеттанушы, ПМУ профессоры Серік Елікбай роман туралы: «Сәуле Досжанның «Қасірет пен тағдыр» романы тыңнан түрен салған, хас өнердің соны туындысы болып көрінді. Роман өзі айдар таққандай бір ұлттың басындағы қым-қуат өмірін жайлап бастатып, шым-шымдап тартып, бояуларын қалыңдата келе, бүгінгі күннің етегіне әкелтеді. Бұл жаңа бет алып келе жатқан лептің басы. Әлем әдебиеті «әйелдік көзқарас» атты ірі тенденцияға куә болуда. Мин Джин Лидің аяғы ауыр, әкесіз баланың өмірі жайлы «Пачинко»­ туындысы, Зэди Смиттің «Суинг уақыты», Эмма Клайнның «Қыздар» секілді сұранысты шығармалар қатарына қосылар қаламгерлік еңбек – «Қасірет пен тағдыр» екені ­даусыз. «Соғыстың пішімі әйелдікі емес» атты шығарманың егесі – Нобель сыйлығының ­лауреаты С.А.Алексиевич сөзімізге дәлел. ­Роман басында қызықтыра парақталады, қарапайым оқиға күрделеніп барып, мүлдем биікке шығып алады. Алғашқы бұрылымдағы Аяулымның туған үйдің қызы емес болып шығатыны – бірінші қабаттағы шарықтау шегі. Роман көп пласты, сан қырлы. Өткен күндердің жасырын сырын арқалаған, мүгедек ұлға ғашық басты кейіпкердің өмір жолы одан ары шырмалана түсіп, қара бояу – суық түспен күңірентеді. Өліп бара жатқан бала жанындағы ана – қазақтың қаралы тарихының жаңғырығы. «Қасиетті Семей жерінің қасіретіне айналған сынақ полигоны жабылса да, оның қазаққа тартқызған зардабы жүректен де, санадан да өшпек емес. Кейіп­керім Аяулым о бастан сезімтал, нәзік жаратылыс иесі еді. Тағдыры оны аямаса, бұл сынақ Аяулымды тек қатайт­ты, шыңдады. ХХ ғасыр қазақ үшін қасіретті ғасыр болды. «Қасірет пен тағдыр» – қазақтың қаралы тағдырының жаңғы­рығы. Тәуелсіздікке қол жеткізген қайсар қазағымның ендігі болашағы жарқын болсын!» деп, ағынан жарылады ­жазушы. Семей сапары – бәріміз үшін руханият­ мерекесі болды. 90-шы жылдардан кейін төл әдебиетімізде роман жанры ұзақ уақыт шеттетіліп қалып еді. Жазылғандарының өздерінің көлемі кішірейіп, сығымдалып, өрісі тарыла түскен еді. «Қасірет пен тағдырды» жазу арқылы бұл жанрды Сәуле Досжан қайта түлетті десек болады.

Сәуле кезеңдік оқиғаны нәзік тұсынан қозғайды. Романды бас­тап оқығаннан-ақ бірден іші­не тартып әкетеді. Детектив се­кіл­ді жүрдек оқылады. Бірақ маз­мұны терең. Жалаң оқиғаға құрыл­ма­ған. Тарихи көріністер бар.

«Исәнмісіз, Хадиша? – деп татаршалады еркек үні... Еркектің таныс үнінен әйелдің төбе құй­қасы шымырлап, басы айналып кетті... Денелі ер адам еркін адым­­­дап, қақпадан қарсы алған әйел­­ді мысымен баса аттады... Есі ке­тіп тұрған ұрғашыға қарамады да, алшаңдай басып үйге қарай беттеді. Сол жүрісімен өз отанына кел­генін сездірді».

Үлкен үйді осы кісінің әкесі салдырған. Қазақ жерінде сауда жасап байып, баласына мұраға қалдырған. Баласы да ауқатты адам болып, қатын үстіне қатын алған. Басына күн туғанда бәйбі­шесін алып тайып тұрған.

Алайда жай кетіп отырған жоқ, тамыр салып кетіп отыр. Одан туған бала да осында. Үйі мен баласын іздеп келуге толық құқы бар. Оған еш қарсылық қыла алмасын білген кейіпкердің басындағы жағдайды жазушы: «Алтайдан алдырған ағаштан жа­салған есіктің салмағы әйелді жаншығандай болды», – деп су­реттейді.

Ол кеткенде оның тоқалының қолына күштеп кіріп алған жаңа заман адамы оқиғаға еріксіз тартылады. Үстірт қарағанда, үй­реншікті үшеудің басынан өткен оқиғаны жазып отырған секілді. Шын мәнінде автор заманның әң­гімесін жазып отыр.

Әдебиетте жансыз зат куәға тартылатын метафоралық тәсіл бар. Оқиғаның үлкен үйдің тө­ңірегіне жинақталуы содан. Үл­кен үйдегі үрей қоғамның үрейі секілді образда елестейді. Қандай қоғамдық-саяси формацияда болмасын, адам баласы өзі жиған дүниесінің тұтқынына айналады. Романның көркемдік шешімі – осы.

Кейде жазушының «Ертөс­тігім бір төбе» дегендей, сәтімен туа қалған бір шығармасы болады. Авторы аталғанда, шығар­масы да қатар еске түсіп отырады. «Сәуле Досжан» десе, «Үл­­кен үйдегі үрей» деп айтуға ла­­йық. Үлкен әдебиетке кештеу қо­сыл­ған Сәуле Досжан осылай өз биігін бағындырып та үлгерді.

«Үлкен үйдегі үрейдің» әсе­рі менің ойымда ұзағырақ сақ­талды. Сол әсердің ізі суи берген­де қолыма көлемі шамамен бес жүз беттік әлгі қолжазба түсті. Егер ядролық сынақ тақырыбына жа­зылмағанда бұл қолжазбаны оқымауым да мүмкін еді. Қазір қазақ жазушылары ақтаңдақтар тақырыбын жылы жауып қойғаны өтірік емес. Тіпті оны өтімсіз та­қы­рып деп есептейтіндер де бар.

Бәрін айтып та, жазып та қойды. Енді одан қандай көркем­дік шындық тудыруға болады? Он­сыз да кітап оқылмай жатқан заманда, тағы бір оқылмайтын кі­тап жазып неғыламыз? Міне, олардың әлпетінен осыны аңғару қиын емес.

Қазақ әдебиетінде отыз екінші жылғы аштық пен отыз жетінші жылғы қуғын-сүргін туралы жазбаша ескерткіш боларлықтай бір кесек дүниенің тумауы содан ба деймін. Осындайда ойыңның үстінен дөп түскен романды кө­лемі қанша үлкен болса да қалай оқымайсың? Басқа дүниені жиып тастап, оқуға кірісіп кеттім.

«Ине сабақтасаң, жібін сала­құлаш алушы едің, алысқа кете­тініңді содан білгем», – дейді адуынды шешесі оқуда жүрген же­рінен рұқсат сұрай келген қы­зына. Жасыл желекті Жетісу же­ццрінде туып-өскен бұла қыз сонау Семей өңіріне, ол кезде аты атала бермейтін Абыралы жаққа ұзатылмақшы.

Роман «Қасірет пен тағдыр» деп аталады. Оқиға Аяулым есім­ді қыздың атынан баяндалады. «Үкілай жеңешем екіншісін қыз босанғанда апамның: «Қыз баланың толғағы ащы болады» дегені ойыма орала қалды. Бұл жолғы толғағым Сұңқарымды дү­­ниеге әкелгендегідей емес, тым ащы болып тұр». Осы сөй­лем арқылы романның қалай жа­зылғанынан біршама хабар алуға болады.

Бүкіл сюжет бір адамның кө­зі­мен беріледі. Яғни, автор әң­гі­ме­шінің рөлін атқарып отыр. Өмірдегі оқиғалар әйел жанының сыр-сұхбатымен қатар өріледі. Мұндай шығармалардың өз оқыр­маны болады. Ал әлеуметтік жү­гі артса, халықтық сипат алады.

Бұл роман да тақырыбы жа­ғынан өте ауқымды шығарма. Жалғыз адамның зерттеп жазуы қиын дүние. Өкінішке қарай, әдебиетте ұжымдық дүние сирек жазылады. Әйтпесе әр қырынан алып, осы қасірет жөнінде тұтас картина жасау өтелмеген бір парыз сияқты көрінеді.

Ал енді Сәуле Досжан тақы­рыпты қалай ашқан, соған ке­лейік. Жазушы кейіпкерін үлкен қасіретке алдын ала дайындайды. Аяулымның оқушы күнінде олардың үйі бір бай отбасының үйімен көрші тұрады. Әлгілердің жалғыз ұлы арбамен жүретін мү­гедек жан. Құдай аяқтан кем қылғаны болмаса, домбыра тартатын өнерлі бала.

Біздің кейіпкеріміз Аяулым сол балаға көмектесіп жүреді. Қасіреттің не екенін содан біліп өседі. Оның жанашырлығы ба­ла махаббатқа ұласады. Алайда мектеп бітіргенде екеуі бір-бірінен көз жазып қалады. Аяулымды тағ­дыр қол-аяғы сау, атпалдай аза­­матпен жолықтырады.

Бірақ ол, аты Әмір, ядролық сынақ кезінде сәуле алған. Оның дерті іштен кеміретін дерт. Яғни, Аяулым екінші рет мүгедек адамға жолығып отыр. Бірінші балада білінбегенімен, екінші бала кемтар болып туады. Одан соң Әмірдің өзі де о дүниеге атта­нып кете барады.

Әмір арқылы ядролық сынақ тақырыбын ашуға тиек табылып отыр. Оның өлімі жай өлім емес, ұлттық қасірет деңгейіндегі өлім. Жазушының адам санасының түкпіріндегі тылсым сырларға жүгінуі сол өлімнің мағынасын тереңдете түседі.

Осы қасіреттің бәрін көрген Аяулым тастай қатып пісіп же­тіледі. Мектепте мұғалім болып жүріп, ядролық сынаққа қар­сы қозғалыстың ортасынан та­былады. Романдағы оның жеке өмірі ұлт басындағы қасі­рет­ті көрсететін кең көлемді кө­рініс­терге ұласады.

Мұның бәрін тәптіштеп айтып отырған себебіміз, романның композициялық құрылымы сәтті ойластырылған. Ядролық сынақ куәгерлерінің естеліктері де орнын тауып тұр. Тіпті шығарма мазмұнын қоюлататын да сол тұс деуге болады.

Қазіргі заман көркем сөз­­дің публицистикалық түрі ал­­ға шыққан заман. Сәуле Дос­жан да бұл әдіске саналы түр­де ба­рады. Кейіпкерлердің көр­кем бейнесі нақтылы өмір шын­ды­ғымен толыға түседі. Ақы­рын­да ядролық сынақтың ақыр­за­мандық көрінісі бар қайғы-қа­сі­ретімен көз алдыңа тосыла қалады.

Бұл тұрғыда жазушы алдына қойған мақсатына жеткен деп айта аламыз. Жазушы осыншама ауқымды тақырыпқа сыналап кіріп, ішінен қопара жазыпты. Нәтижесінде көркем образдарға толы, өмірде нақтылы шындығы бар дүние қолымызға тиді. Егер Дегелеңнің басына ескерткіш ретінде таспен бірге кітап қою керек болса, бұл соған әбден ла­йықты шығарма дегіміз келеді.

Қай заманда да өтпелі кезең­де күтпеген жазушылар бой көр­сетеді. Бір қызығы, белгілі жазу­шылар осындай кезде жазбай кетеді. Біз оны өзіміз көзбен кө­ріп, құлақпен естіп те жүрміз. Осындайда Сәуле Досжанның әде­биетте қаламдастарымызға үл­гі боларлықтай дәрежеде еңбек етіп жүргенін мойындауымыз ке­рек.

Мен кейінірек бойға сіңіріп тағы бір оқырмын деп, қазіргі кезде өте сирек жазылатын көлемді романның соңғы бетін жаптым. Алайда өзіме ұнаған сөйлемдерді тізіп жазып алған қойын дәптерім сол күйі ашық қалды. Сондағы романнан көшірген сөйлемдерді оқырман назарына ұсынғанды жөн көріп отырмын. Сонымен қараңыз:

«Түлкінің қызылы өзінің со­ры» дегендей, ұзын шаш өзімнің сорым болды»;

«Қазақта «үкіні қайтармай­ды» деген бар, әкесі. Қызыңа «үкі та­ғайық» деген екен, қайтар­ма­йық»;

«Мен оның соңынан ақырын ілбіген сайын, балдақтың тықылы төбемді тесіп жібергендей болады»;

«Сенде ешқандай махаббат жоқ, аяушылық қана бар»;

«Көңілім құлазып, бір азалы жел жан дүниемді қаңылтырдай қаңғырлатып өте шығады»;

«Әне, Әмірдің өзі де көрінді. Ой, сұмдық-ай, менде оған деген титтей де сағыныш жоқ»;

«Галстугін ашуланып байлай­мын деп, қылғынып қала жаздады»;

«Әлгі «бақырғанның алдынан өкірген шығыпты» дегендей, бір баласы өлі туған, енді бірі даун синдромымен ауыратын мына әйелдің халін естіп, іштей одан сайын күйзеліп кетсем керек»;

«Адырайған көкпеңбек тамырлары көк сиямен денесіне әдейі жазылған жазудай ғой, құ­дай-аааууу!»;

«Ішіме зырылдауық ойыншық кіріп кеткендей, күні-түні аунақ­ши ма, тірей ме, бір тыным жоқ, тыпыр-тыпыр»;

«Баланың өңі қу шөптей жү­деу көрінді»;

«Әйелдің бала табатын уақы­ты егін орағы сияқты»...

Мұндай образды сөйлемдер әр бетті ашқан сайын кездеседі. Жазушы кейіпкер басындағы алақұйын сезімдерді де жақсы береді. Сәуле Досжанның қан­дай қаламгер болып сапқа қосыл­ғанын осыдан-ақ байқауға болады. Шындап келгенде, қазіргі заман әйел жазушылардың заманы болуға тиіс. Әсіресе, біздің қоғамда әйел жазушылар жітірек сезінетін әлеуметтік мәселелер алға шығып келеді. Сәуле Дос­жанның біраз шығармасы осындай тақырыптарға арналған. Де­мек оның оқырман көңілін жаулап алуға толық мүмкіндігі бар.

Семей ядролық полигонының зардаптары мен тауқыметін біз көбінше ғылыми және тарихи деректерден, нақты берілген цифрлармен ғана ұғып білудеміз. Семей ядролық полигоны десек, көз алдымызға кемтар балалар мен жарылыстың үлкен саңырауқұлақ бейнесіндегі құбылысы ғана елестейді. Ал сол уақыттағы қорқынышты күндер мен халықтың тартқан зардабын үстірт қана білеміз. Әлі күнге дейін Семей ядролық палигоны әлемде емес, Қазақстанда ашық айтылып, оның зардаптары мен залалдары халыққа толық жеткен жоқ деп санаймын. Себебі Семей ядролық полигоны жайлы ақпараттар өте аз, қазақ ұлтына жасалған айықпас қасірет кеңінен жарияланбауда. Ол енді уақыт еншісінде деп ойлаймын.

Семей сынақ алаңы – КСРО Қорғаныс министрлігі мен Атом өнеркәсібі министрлігінің бұйрығымен құрылған, ядролық жарылыстар жүргізілген сынақ аймағы. Полигон бұрынғы Семей облысы Абыралы ауданы аймаққа қарасты аудандарды сонымен қатар Павлодар және Қарағанды облыстарының аумағын қамтыды.

Алғашқы атом сынағы үшін әскери құрылысшылар көлемі 300 шаршы километр «тәжірибе алаңын» дайындады. Алаңның қақ ортасындағы 30 метрлік темір мұнараның төбесіне қуаты 20 килотонн ядролық заряд орнатылды. Айнала темірбетон қорғандар, бронды мұнаралар мен доттар бой көтерді. Орталықтан әртүрлі қашықтықта әскери техника, артиллерия қаруы, танктер, ұшақтар, автомобильдер, бронемашиналар орналастырылды. Салынған пана-жайлардың көпшілігіне тәжірибе жасалатын хайуанаттар – қойлар, шошқалар, иттер, атжалмандар кіргізілді. Одан сәл қашықтау тұтас бір қалашық – үш қабатты тұрғын үйлер, өнеркәсіп орындары, жер асты жолы, теміржол және автомобиль көпірлері салынып, оларда жанармай құйылған вагондар мен цистерналар тұрды. Алаңға әскери форма кигізілген адам кейпіндегі заттар, азық-түлік салынған жәшіктер қойылды. Мұның бәрі ядролық жарылыстың алапат күшінің, қуатын зерттеу үшін дайындалды.

1949 жылы 29 тамызда таңертеңгі сағат 6.30-да Абыралы аудандарында халыққа алдын ала ескертілместен қуаттылығы 30 килотонна болатын бірінші жарылыс жасалды. Мұнда 1951 жылы 18 қазанда уран бомбасы, 1953 жылы 12 тамызда жер үстінде дүние жүзінде алғаш рет қуаттылығы 500 килотонна болатын сутек бомбасы сыналды. Бұл – тарихи деректер мен анық ғылыми сынақтың ашық ақпараттары. Мұның зардабын біз адами тұрғыдан қашан толық насихаттап, қашан оның зардабын тартып отырған халыққа жеңілдіктер мен медициналық әрі әлеуметтік көмек береміз?!

Жазушы, «Алаш» әдеби сыйлығының иегері Сәуле Досжанованың тікелей Шығыс Қазақстан облысының, соның ішінде полигон зардабын тартқан экологиялық аймақ халқына арналған «Қасірет пен Тағдыр» атты шығармасы бар. Семей ядролық полигонының зардабын қарапайым халық пен зиялы қауым сол көркем шығармамен танысқан сайын көп жағдайға көз жеткізіп, қазақ халқының басындағы әлемде болмаған қайырымсыз сынақ тауқыметін түсінер еді. Шығармада Семей қасіреті мен қайғысын тарихи деректерді келтіре отырып жазған. Басты кейіпкер – Аяулымның тағдыры. Оңтүстіктің қызы Аяулым Семей полигонының зардабын тартқан, қасіретінің ортасынан шыққан Семейдің серісі Әмірмен бас қосып, қасірет ортасына түседі. Бірінші сәбиі Сұңқар дүниеге сау келгенімен, екінші баласы даун синдромымен басы өзінен он есе үлкен болып дүниеге келеді. Есімі Шынар еді. Жарықтық, періште Семей ядролық полигонының құрбанына айналып шетінеуі, сол сияқты жарымжан балалардың дүниеге келуі, неше алуан тағдырлары, Әмірдің де небәрі 27-29 жас арасында ажал құшуы, Гүлімайдың Шайтан-Бөрінің азабымен суға кетуі, Мэлстің тағдыры бәрі-бәрі шынайы өмірден алынғандай. Түпкі мақсат – Семей ядролық полигонының зардабы мен залалы. Семей ядролық полигонының зардабын әлеуметтік және тұрмыстық жағдайда ашық білу үшін шығарманың аясын кеңейтіп, насихаттаса жөн болар еді.

1949-1989 жылдар аралығында туылған экологиялық аймақтың барлық адамдары небір ауруларға шалдыққаны рас. Мысалы, менің тұрып жатқан өлкемде соңғы уақытта онкологиялық аурулармен ауыратындар көбейді, жүрек ауруы, аққан ауруы жиі кездеседі. Маған да полигонның экологиялық аймақ зардабын тартқан жандардың бірі деген құжат берді. Жақындарым да осы Семей ядролық сынақ полигонның зардабын шегіп, радиация кеселімен өлім құшты деп толық айта аламын. Ғалымдардың зерттеуінше, Семей ядролық полигонының зардабы әлі 300 жылға дейін уытын жоғалтпайды екен.

1949 жылдың 29 тамызы күні Семей ядролық сынақ полигонында алғашқы 22 тонналық атом бомбасы жарылған. 1989 жылға дейін 470 ядролық жарылыс жасалған. Оның 354-і – жер асты, 28-і –жер үсті, қалған 90-ы әуеде жарылған. Тарихи деректермен танысқанымда сол кездегі жоғары биліктің қазақ халқының тұқымын тұздай құртпақ болған әрекеті деп топшыладым. Себебі осы 40 жыл ішінде болған Семей ядролық полигон жарылысының қуаттылығы бүгінде әлем тарихи мейірім мен қамқорлық танытып қараған Хиросимаға тасталған ядролық бомбаның қуаттылығынан 2,5 мың есе асып түскен.

Міне, Семей ядролық полигоны жабылғанына 30 жыл толып отыр. Осы сынақтан зардап шеккен халыққа қандай әлеуметтік және медициналық көмектер жасалынды?! Мемлекет тарапынан әлі де көп көмек, жеңілдіктер қажет. Қарапайым әлеуметтік жеңілдіктер жасалса болар еді. Семей ядролық полигонынан зардап шегушілерге, Республика көлемінде қоғамдық көліктерде, ұшақта жеңілдіктер қарастырылса, әлеуметтік жылына бір реттік көмек көрсетілсе, медициналық саладан жеңілдіктер болса? Сосын экологиялық аймақтарда алдымен медициналық мекемелерді заманауи жабдықтармен бірінші қамтыса, қазіргі таңда экологиялық аймақтардың аудандық, ауылдық ауруханаларына мемлекет тарапынан үлкен қаржылай қолдаулар керек, ішіндегі қарапайым медициналық құралдар мен заттар –сонау Кеңес үкіметі кезіндегі құрылғылар. Экологиялық аймақтағы онкоауруларға шалдыққан науқастарға көмектер көрсетілсе екен. Анализдарын алатын жылжымалы лоборотория ұйымдастырылса. Себебі экологиялық аймақтарда Семей ядролық полигонының сәулелі радиациялық зардабын шегіп, бүгінде онкологиялық ауруға шалдығып жатқандар көп. Олар анализ тапсыру үшін, химиялық ем алу үшін 500 шақырым облыс орталығына қатынайды. Республика көлемінде Семей ядролық полоигонынан зардап шеккен экологиялық аймақтарға қолдау көрсетілсе екен.

**Еркебұлан ЗАҒЫПАРОВ,**

Қолданылған материалдарға міндетті түрде www.egemen.kz сайтына гиперсілтеме берілуі тиіс / Любое использование материалов допускается только при наличии гиперссылки на egemen.kz: <https://egemen.kz/article/209238-erler-enhseretin-taqyrypty-ayel-dgazushy-romangha-arqau-etti>  
© egemen.kz

4. Маған кітап дүкенінен ештеңе қажет емес.

5. Менде кітап өте көп.

6. Оқитын ештеңе жоқ.

7. Демалыс яки мереке күндеріне ешқандай жоспарым

жоқ.

8. Мен ұйықтауға кеттім, алғашқы тарауын оқуға уақытым жоқ.

9. Оқудан жалыққан сияқтымын.

Оқығанды қалай тез есте сақтауға болады?

Кітап оқу кезінде әр 20 минут сайын "Мен не оқып жатырмын? Не түсіндім?" деген сынды сұрақтарға жауап беру керек. Ең маңызды оқиғаларды көзге елестетіп, ұмытып қаламын деген жерлерін сызып қойыңыз.

Неліктен 20 минут?

Неміс психологы Герман Эббингауз адам жадында деректерді сақтау процесін зерттеген. Зерттеулерге сәйкес, адам алғашқы 20 минутта алған ақпараттың 40 пайызын, ал 1 сағат ішінде 60 пайызын ұмытып қалады екен. Ал бір күннен кейін деректердің тек 33-35 пайызы ғана сақталып қалады.

Егер алынған мәліметті әр 20 минутта өңдеп отырмасақ, бұл ақпараттар жадта сақталмай өшіп кетеді. Зерттеулер жадта ақпаратты жақсы сақтау үшін қайталап оқудан гөрі оны біреуге (немесе өзіңізге) баяндап берген тиімді екенін көрсеткен. Себебі сөйлеу кезінде ми ақпаратты басқа деректермен байланыстыруға тырысады. Бұл әдіс мидың мәліметті қабылдап қана қоймай, қайта өңдеуге септігін тигізеді.

Оқудың бірінші күнінің соңында оқыған ақпаратыңыздың маңызды тұстарын жазып алыңыз.

Сондай-ақ, түнде ұйықтамас бұрын жадта сақталуы керек ақпаратты қайталау пайдалы. Ми ұйқыға дейін алынған ақпаратты жақсы есте сақтайды.

Оқудың келесі күні

Мұны сериалдарда қолданылатын алгоритм көмегімен жасауға болады. Әдетте сериалдың келесі бөлімі басталмай тұрып, алдыңғысындағы оқиғалар үзік-үзік көрсетіледі. Сол сияқты кітапты жалғастырып оқымас бұрын, алдыңғы оқығандарыңызды бір қайталап алған жөн.

Кітапты оқып болған соң

Алынған ақпаратты мүмкіндігінше тезірек тәжірибеде қолдануға кірісу керек. Оларды іс жүзінде қолдану керек болмай, бірақ оқығаныңызды есте сақтағыңыз келсе, жиі-жиі кітапты қайта парақтап тұрған тиімді.

Кітап – адамзаттың ең құнды ақыл қазынасы. Жақсы кітап – жан серігі. Үнемі оқуды тоқтатпау адамды үлкен әлемге жетелейді. Біз қаншалықты көп оқыған сайын соншалықты біле түсеміз. Оқу басқа, сіңіру басқа, әрине. Дегенмен, көп оқу дағдыға айналса, оқыған дүние сіңбеуі мүмкін емес. Мүмкін емес нәрсе жоқ. Жаныңызда немесе араласатын достарыңыздың ішінде кітапты серік еткен жандар болады. Соларға қарап кейде дерт жұқтырған адам ба деп қаласыз. Анығында, ол солай.

"Кітап дертіне" шалдыққан адамның 12 белгісі бар.

1. Кітап сөресі үйінің әр бөлмесінде бар. Қай бөлмеге барсаңыз да алдыңыздан самсаған кітаптар шығады...

2. Қай дүкенге барса да кітап іздейді. Егер табылса, оқып тауысу үшін бірден бірнеше кітап сатып алады.

3. Ешқашан кітаптан ақша аямайды. Қанша қымбат боп тұрса да, көз жұмып ала салады.

4. Егер іссапарға шықса өзімен бірге толтырып кітап алады.

5. Тіпті кештерге барғанда да кітап апарады.

6. Түскі үзіліс кезінде әріптестерімен бірге болуды емес, жалғыз қалып сорпа пен кофе арасында біраз оқуды жөн көреді.

7. Соңғы айда көрген фильмдерінен гөрі оқыған кітаптары көп.

8. Автобуста да құлаққап тағып алып ән тыңдамай, керісінше кітап оқиды.

9. Шақырған жерлерге барудан бас тартады. Себебі, оқып біткен жоқ...

10. Өмірдегі адамдарға емес, кітаптағы кейіпкерлерге ғашық...

11. Кітап дүкенінде бірнеше сағаттап жүруге бар...

12. Кітаптың соңына жеткенше ұйқыны да, күлкіні де ұмытады...

http://kazneb.kz/site/catalogue/view?br=1605067